***שלום לכולם!***

***להלן הקורסים המוצעים בתוכנית המצטיינים בימי שני:***

**משחקים מתמטיים עם לייא סלאלחא:**

**להכיר את העולם בשפה המתמטית, דרך פעילות ומשחק מתמטי שתורם לפיתוח תלמיד  
חוקר, עצמאי, מעורר אינטואיציה, יצירתי, עורך ניסויים, אחראי על קבלת החלטות ומגלה  
מספר פתרונות לבעיה אחת, משער ומסיק מסקנות, ומפעיל חשיבה על חשיבה. במסגרת  
הקורס נעביר מבט אל העולם והחיים שלנו בעין מתמטית, נכיר מתמטיקאים שיצרו שינויי  
והשפעה במתמטיקה, באמצעות פעילויות, תחרויות וחידות נלמד בכיף ובהנאה**

**החיים כמשחק שחמט עם סאהר מועלם**

**חשיפת הילדים לעשרת העקרונות הבסיס בשחמט ושל החיים , עקרונות אלו מובלים אותנו להצלחות ברמות גבוהות , תוך מתן סיטואציות וסיפורים הקשורים לעקרון עצמו**

**-הבנת האסטרטגיה ותכנון לאסטרטגיה עם הצלחות.**

**למידת טקטיקות בשחמט והשלכתם להקניית טקטיקות ואסטרטגיות של החיים.**

**לבנות מטרות על, בדרך אופרטיבית להשיגן ולבדיל בין הבצוע לתוצאה.**

**המשתתפים יועשרו דרך הדגמה והמחשה, תרגילים והסבר לנוסחאות הבאות:**

**אסטרטגיה + טקטיקה = הדרך המהירה ביותר לממש את המטרה שלי .**

**אסטרטגיה בלי טקטיקה = הדרך האטית והארוכה ביותר בשביל להגיע למטרה .**

**טקטיקה בלי אסטרטגיה = הדרך המהירה ביותר לדרך לכישלון .**

**קורס "הפלגה בזמן"- תוכנית לבניית דגם תלת-מימדי של אונייה עם אלינה כהן.  
אומנות בין-תחומית עוסקת בשילוב של אומנויות שונות. הקורס מתחלק לשני חלקים.**

**בחלק הראשון במהלך שמונה שעורים הילדים לומדים לתכנן אוניה אישית ומפסלים אותה ממגוון חומרים: פוליגל, פלסטלינות, תחבושות גבס, בריסטולים צבעוניים וכו'. הילדים לומדים על התפתחות אוניות המפרש מהתקופה הפרהיסטורית עד מאה ה20, לרשום אונייה ולתרגם אותה לתלת-מימד, לפסל דמות מפלסטלינה, להפליג על כנפי הדמיון ולכתוב סיפור אישי על אונייה. החלק הזה משלב פיתוח יכולות טכניות לצד חיזוק יצירתיות ומתן כלים לביטוי אישי.**

**שם הקורס: שפות, תרבויות ומשחקים אינטראקטיביים**

**עם המנחה: נדאל מוהנא**

**במהלך הקורס יחשפו התלמידים לאנגלית ושפות אחרות באמצעות יצירת רלוונטיות של הידע הקיים אצל התלמידים ושל הידע החדש שילמדו אל עולמם האישי והחברתי. הקורס פועל בשלושה ממדים: מיומנויות שפה, מיומנויות חשיבה וכישורי חיים. שיטת ההוראה מסתמכת בין יתר הדברים על משחקים ותחרויות ברמה אישית וקבוצתית, ניהול דיאלוג בין אישי ואינטראקציה חברתית, פיתוח חשיבה יצירתית, שימוש בחידונים ושאלות טריוויה, פיתוח יכולות למידה עצמית רפלקטיבית, קידום תהליכי חקר אישיים וקבוצתיים, שימוש בתכנים מוסיקליים ואמצעים אומנותיים וחזותיים ותכני קולנוע וחשיפה לתכנים חברתיים ותרבותיים אוניברסאליים. יחד עם זאת, במהלך הקורס נתייחס למדיניות ותרבויות שונות, מה המשותף ביניהן מבחינת שפה, מוסיקה, מנהגים, אזורי תיירות מוכרים, ספורט ומשחקים פופולאריים וגם מאכלים מפורסמים שמדי פעם נלמד להכין ונטעם יחד בכיתה.**

**סקראץ עם ריהאן עמאר**

**הקורס נותן לתלמידים ליצור משחקים, סרטונים וסיפורים תוך כדי לימוד יסודות התכנות, כך שאין צורך בידע קודם. הילדים יכירו את הדמויות המונפשות ואת כלי העיצוב הייחודיים לסביבת הפיתוח של סקראץ'. הם ייצרו משחקים כיפיים על ידי גרירה של "בלוקים" (שורות קוד מובנות) וזריקתם בסביבת העבודה שלהם. שיטה זו מאפשרת הבנה והטמעה של הלוגיקה הייחודית לתכנות**

**קורס צילום עם איציק חיים**

**להכיר וללמוד את מושגי היסוד מעולם הצילום תוך חוויה לימודית**

**בקורס נפתח ראיה צילומית, ונבטא את עצמנו דרך מצלמה.**

**נקשיב לאחרים מתוך כבוד הדדי ונספר על יצירותינו.**

**במהלך הקורס המשתתפים מקבלים משימות צילום אישיות , בזוגות או קבוצתיות לכל תרגיל מטרה. מתבצע משוב , שיח , דיון במטרה לשקף את נקודות החיזוק והשיפור וכיצד אנו יכולים לקחת את הכלים שלמדנו לחיי היום יום .**

**כלים דיגיטלי ומדעי מחשב בסיס עם ריהאן עמאר**

**קורס בניית משחקים הוא קורס שבו לומדים התלמידים את יסודות המחשוב ונותן לתלמידים להיכנס לאווירה דיגיטלית דרך שילוב כלים טכנולוגיים שונים בהוראה ובלמידה התמחות מקצועית בפיתוח משחקי מחשב לכל סוגי הפלטפורמות, במהלכו מעניק כלים ומיומנויות נרחבות הנחוצים להשתלבות במשחקים לימודים וכאן התלמידים מפעילים החשיבה הדיגיטלית .**

**שעשועי מדע עם מיכאל**

**הקורס מיועד לתלמידים אשר שואפים ללמוד מעבר למה שהם מקבלים בבית הספר. הקורס עוזר לתלמידים להיות חוקרים עצמאיים, לפתח כישורים בתחום החקר המדעי, לחקור ולהתנסות בעצמם בדברים. כמו כן, המידע שהם מקבלים יעשיר את הידע המדעי שלהם, ועשוי לעורר סקרנות ויצירתיות.**